CELEX: 62020TN0076
Language: el
Date: 2020-02-07 00:00:00
Title: Υπόθεση T-76/20: Προσφυγή της 7ης Φεβρουαρίου 2020 — Τσεχική Δημοκρατία κατά Επιτροπής

30.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/37
            
         
      Προσφυγή της 7ης Φεβρουαρίου 2020 — Τσεχική Δημοκρατία κατά Επιτροπής
      (Υπόθεση T-76/20)
      (2020/C 103/52)
      Γλώσσα διαδικασίας: η τσεχική
      
         Διάδικοι
      
      
         Προσφεύγουσα: Τσεχική Δημοκρατία (εκπρόσωποι: M. Smolek, J. Pavliš, O. Serdula και J. Vláčil)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση (ΕE) CCI 2014CZ06RDNP001 της Επιτροπής, της 28ης Νοεμβρίου 2019, για την αναστολή των ενδιάμεσων πληρωμών που συνδέονται με το Πρόγραμμα Αγροτικής Ανάπτυξης της Τσεχικής Δημοκρατίας για τα έτη 2014-2020 και αφορούν δαπάνες πραγματοποιηθείσες κατά τις περιόδους, αφενός, μεταξύ της 16ης Οκτωβρίου 2018 και της 31ης Δεκεμβρίου 2018 και, αφετέρου, μεταξύ της 1ης Ιανουαρίου 2019 και της 31ης Μαρτίου 2019 [κοινοποιηθείσα υπό τον αριθμό C(2019) 8647 final]·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 41, παράγραφος 1, του κανονισμού (ΕΕ) 1306/2013 (1) του Ευρωπαϊκού Κοινοβουλίου και του Συμβουλίου (στο εξής: κανονισμός 1306/2013). Η Επιτροπή κακώς εκτιμά ότι οι επιχορηγήσεις τις οποίες αφορούν οι επίμαχες δαπάνες χορηγήθηκαν κατά παράβαση διατάξεων του εθνικού δικαίου. Συγκεκριμένα, δεν ήταν δυνατόν να υπάρξει παράβαση των σχετικών διατάξεων του εθνικού δικαίου, διότι οι διατάξεις αυτές ουδόλως εφαρμόζονται στο είδος των επιχορηγήσεων τις οποίες αφορά η αναστολή των πληρωμών.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 41, παράγραφος 1, του κανονισμού 1306/2013. Συγκεκριμένα, ακόμη και αν οι σχετικές διατάξεις εφαρμόζονταν σε αυτό το είδος επιχορηγήσεων (πράγμα το οποίο δεν ισχύει), εντούτοις τμήμα των πληρωμών που έχουν ανασταλεί αφορά έργα στα οποία οι διατάξεις αυτές δεν εφαρμόζονται ratione temporis.
               
            
         (1)  Κανονισμός (EE) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ 2013, L 347, σ. 549).